b'\n_START_ARTICLE_\nSaras Telt\n_START_PARAGRAPH_\nSaras Telt var et serveringssted beliggende p\xc3\xa5 Eidsvolls plass i Oslo. Det ble opprettet etter en arkitektkonkurranse for omr\xc3\xa5det ved Eidsvolls plass, arrangert av Dagbladet, p\xc3\xa5 begynnelsen av 1950-tallet. Det het Saras Telt frem til 1978, da ogs\xc3\xa5 denne delen av Studenterlunden hadde f\xc3\xa5tt en utforming av Lund og Slaato. Den nye uteserveringen fikk navnet \xc2\xabHenrikke\xc2\xbb og hadde dette frem til Olav Thon Gruppen overtok og ga det navnet Saras Telt igjen._NEWLINE_Olav Thon Gruppen hadde leiekontrakt p\xc3\xa5 tomten frem til 31. mars 2013. Regjeringen meddelte i juli 2009 at kontrakten ikke ville bli videref\xc3\xb8rt. Restauranten ble derfor ikke videref\xc3\xb8rt p\xc3\xa5 sitt n\xc3\xa5v\xc3\xa6rende sted, og omr\xc3\xa5det tilbakef\xc3\xb8rt som parkareale. Rivingen av serveringsstedet startet i juli 2013. Parken sto ferdig til 17. mai 2014.'